આપણે આની પહેલાં ઇઅર-કફની વાત કરી હતી. આજે આપણે વાત કરીશું કફ બ્રેસલેટની. ઇઅર-કફ પહેરવાથી જેમ આખો કાન ભરેલો લાગે છે એમ કફ બ્રેસલેટ પહેરવાથી પણ આખેઆખો હાથ ભરેલો લાગે છે. આ ફૅશન હમણાંની નથી, બાકી બધી ફૅશનની જેમ આ ફૅશન પણ ઘણી જૂની છે; પરંતુ જેમ બાકીની ફૅશન પણ અમુક સમય પછી પોતાના દાયરાની બહાર આવવા લાગી એમ કફ બ્રેસલેટની ફૅશન પણ અમુક સમય પછી પોતાના દાયરાની બહાર આવવા લાગી અને ધીરે-ધીરે લેટેસ્ટ ટ્રેન્ડ બની ગઈ. આ કફ બ્રેસલેટ આજે મહિલાઓના આકર્ષણનું કેન્દ્ર બની ગયાં છે. અત્યારે લોકો બૅન્ગલના બદલે કફ બ્રેસલેટ પહેરવાનું વધારે પસંદ કરે છે.